CELEX: 62007CA0529
Language: sl
Date: 2009-06-11 00:00:00
Title: Zadeva C-529/07: Sodba Sodišča (prvi senat) z dne 11. junija 2009 (predlog za sprejetje predhodne odločbe Oberster Gerichtshof — Avstrija) — Chocoladefabriken Lindt & Sprüngli AG proti Franz Hauswirth GmbH (Tridimenzionalna znamka Skupnosti — Uredba (ES) št. 40/94 — Člen 51(1)(b) — Upoštevna merila za presojo slabe vere prijavitelja ob vložitvi prijave znamke Skupnosti)

1.8.2009   
            
            
               SL
            
            
               Uradni list Evropske unije
            
            
               C 180/8
            
         Sodba Sodišča (prvi senat) z dne 11. junija 2009 (predlog za sprejetje predhodne odločbe Oberster Gerichtshof — Avstrija) — Chocoladefabriken Lindt & Sprüngli AG proti Franz Hauswirth GmbH
   (Zadeva C-529/07) (1)
   
   (Tridimenzionalna znamka Skupnosti - Uredba (ES) št. 40/94 - Člen 51(1)(b) - Upoštevna merila za presojo „slabe vere“ prijavitelja ob vložitvi prijave znamke Skupnosti)
   2009/C 180/12
   Jezik postopka: nemščina
   
      Predložitveno sodišče
   
   Oberster Gerichtshof
   
      Stranki v postopku v glavni stvari
   
   
      Tožeča stranka: Chocoladefabriken Lindt & Sprüngli AG
   
      Tožena stranka: Franz Hauswirth GmbH
   
      Predmet
   
   Predlog za sprejetje predhodne odločbe — Oberster Gerichtshof — Razlaga člena 51(1)(b) Uredbe Sveta (ES) št. 40/94 z dne 20. decembra 1993 o znamki Skupnosti (UL L 11, str. 1) — Pojem „slabe vere“ prijavitelja znamke — Prijava znamke, katere namen je preprečiti konkurentom, da še naprej tržijo podobne proizvode, ki so pred tem že postali splošno znani — Čokoladni velikonočni zajec
   
      Izrek
   
   Nacionalno sodišče mora za presojo obstoja slabe vere prijavitelja v smislu člena 51(1)(b) Uredbe Sveta (ES) št. 40/94 z dne 20. decembra 1993 o znamki Skupnosti upoštevati vse upoštevne dejavnike, ki so značilni za obravnavano zadevo in obstajajo ob vložitvi zahteve za registracijo znaka kot znamke Skupnosti, ter zlasti:
   
               —
            
            
               dejstvo, da prijavitelj ve ali mora vedeti, da tretja oseba vsaj v eni državi članici uporablja enak oziroma podoben znak za enak oziroma podoben proizvod, ki bi ga potrošnik lahko zamenjal s prijavljenim znakom;
            
         
               —
            
            
               namen prijavitelja preprečiti tej tretji osebi, da bi še naprej uporabljala tak znak; in
            
         
               —
            
            
               stopnjo pravne zaščite, ki jo imata znak tretje osebe in prijavljeni znak.
            
         
      (1)  UL C 37, 9.2.2008.